న్యూఢిల్లీ: గృహ కొనుగోలుదారులు ఇకపై సంబంధిత ప్రాజెక్టుకు సంబంధించి రుణ దాతల హోదా పొందనున్నారు. ఈ మేరకు పార్లమెంటు శుక్రవారం ఇన్‌సాల్వెన్సీ అండ్‌ బ్యాంక్‌రప్ట్సీ కోడ్‌ (ఐబీసీ) 2016కు సవరణను ఆమోదించింది. గృహ ప్రాజెక్టులకు సంబంధించి ప్రస్తుతం బ్యాంకులకు, ఆర్థిక సంస్థలకే రుణ దాత హోదా ఉంది. ఈ బిల్లుకు లోక్‌సభ జూలై 31వ తేదీనే ఆమోదముద్ర వేసింది. తాజాగా రాజ్యసభ కూడా ఓకే చెప్పడంతో సవరణ బిల్లుకు పార్లమెంటు ఆమోదముద్ర వేసినట్లయ్యింది. దివాలా కేసుల సత్వర విచారణకు కూడా తాజా సవరణ బిల్లు దోహదపడుతుదని ఆర్థికశాఖ మంత్రి పియుష్‌ గోయెల్‌ ఎగువ సభకు ఈ సందర్భంగా తెలిపారు. చిన్న తరహా సంస్థల దివాలా ప్రక్రియ పూర్తికి ప్రత్యేక వ్యవస్థ ఏర్పాటుకు అలాగే బడా దివాలా సంస్థలపై కఠిన చర్యలు తీసుకోడానికి ఈ సవరణ బిల్లు దోహదపడుతుందని వెల్లడించారు. ఉదేశపూర్వక ఎగవేతదారులపై కఠిన చర్యలు తప్పవని స్పష్టంచేసిన మంత్రి వాస్తవంగా సమస్యలను ఎదుర్కొంటున్న కంపెనీలకు కొంత వెసులుబాటు చర్యలు ఉంటాయన్నారు. కేసుల సత్వర పరిష్కారానికి కోర్టుల సంఖ్య పెంచడానికి కేంద్రం ప్రయత్నం చేస్తోందని మంత్రి తెలిపారు.
newdhilly: gruha konugoludaarulu ikapai sambandhita praajektuku sambandhinchi runa daatala hoda pondanunnaaru. ee meraku paarlamentu sukravaaram inysalvensi andi bankyraptsi kode (ibc) 2016ku savarananu aamodinchindi. gruha praajektulaku sambandhinchi prastutam byaankulaku, aardhika samsthalake runa daata hoda undi. ee billuku lokesabha juulai 31va tedeene aamodamudra vesindi. taajaagaa rajyasabha kuudaa oke cheppadamtho savarana billuku paarlamentu aamodamudra vesinatlayyindi. diwala kesula satvara vichaaranaku kuudaa taja savarana billu dohadapadutudani aardhikasaakha mantri piyushy goyele eguva sabhaku ee sandarbhamgaa telipaaru. chinna taraha samsthala diwala prakriya puurtiki pratyeka vyavastha erpaatuku alaage bada diwala samsthalapai kathina charyalu teesukodaaniki ee savarana billu dohadapadutundani velladinchaaru. udesapurvaka egavetadaarulapai kathina charyalu tappavani spashtamchesina mantri vaastavamgaa samasyalanu edurkontunna companylaku kontha vesulubaatu charyalu untaayannaaru. kesula satvara parishkaaraaniki kortula sankhya penchadaaniki kendram prayatnam chestondani mantri telipaaru.